3.  การประกอบธุรกิจของแต่ละสายผลิตภัณฑ์

ผลิตภัณฑ์ของบริษัท คือ กระดาษคราฟท์ ซึ่งแบ่งออกเป็น 2 ประเภทหลัก ได้แก่ 1)
กระดาษคราฟท์สำหรับทำผิวกล่อง (Kraft Linerboard) และ 2)
กระดาษคราฟท์สำหรับทำลอนลูกฟูก (Corrugating Medium) โดยในปี 2547
บริษัทมีสัดส่วนรายได้จากการจำหน่ายผลิตภัณฑ์ทั้ง 2 ประเภท คิดเป็นร้อยละ 51.82 และ ร้อยละ
48.18 ของรายได้รวมของบริษัทในปี 2547

3.1 ลักษณะของผลิตภัณฑ์

กระดาษเปนแผนวัสดุซึ่งไดจากการนําส่วนผสมหลายๆ
ชนิดมาผสมใหเขากันดีแลวนําไปทําเปนแผน โดยวัสดุที่
ใชเปนส่วนผสมเหลานี้ สามารถแบงไดเปน 2 สวน คือ สวนที่เปนเสนใย
ซึ่งเป็นสวนที่เปนองคประกอบหลักและเปนโครงสรางของแผนกระดาษ
และสวนที่ไมใชเสนใย
ซึ่งเปนสารเติมแตงใชเติมผสมลงไปในสวนเสนใยเพื่อปรับปรุงคุณสมบัติกระดาษใหไดตามวัตถุประสงคการใชงาน
ในกระดาษโดยทั่วไปจะมีสวนเสนใยผสมอยูในปริมาณรอยละ 70-95 ของน้ำหนักกระดาษ
ปริมาณสวนเสนใยจะมีมากหรือนอยนั้น ขึ้นอยูกับชนิดของกระดาษที่ตองการผลิต

กระดาษคราฟท์ ได้แก่ กระดาษที่ใช้สำหรับเป็นบรรจุภัณฑ์กล่องลูกฟูก สามารถแบ่งออกได้เป็น 2
ประเภท คือกระดาษคราฟท์สำหรับทำผิวกล่อง (Kraft Linerboard)
และกระดาษคราฟท์สำหรับทำลอนลูกฟูก (Corrugating Medium)
ซึ่งแต่ละประเภทจะมีหลายเกรด เพื่อตอบสนองความต้องการใช้งานที่แตกต่างกันของลูกค้า
ทั้งนี้เนื่องจากกระดาษที่มีคุณภาพดีเกินความจำเป็นจะทำให้ลูกค้าต้องรับภาระค่าใช้จ่ายที่สูงเกินควร
ในขณะที่กระดาษที่มีคุณภาพต่ำเกินไป
จะทำให้บรรจุภัณฑ์ไม่สามารถทำหน้าที่ปกป้องสินค้าภายในได้ดีพอ
และอาจทำให้สินค้าภายในเสียหายได้

เกรดของกระดาษคราฟท์ที่บริษัทผลิต มีรายละเอียดดังต่อไปนี้

1) กระดาษคราฟท์สำหรับทำผิวกล่อง (Kraft Linerboard)

-   เกรด KA กระดาษทำผิวกล่องสีเหลืองทองคุณภาพพิเศษ มีคุณสมบัติทนต่อความชื้น
    และมีความเหนียวสูง เหมาะสำหรับทำกล่องที่ต้องการความแข็งแรงเป็นพิเศษ เช่น
    กล่องบรรจุเครื่องใช้ไฟฟ้า

    น้ำหนักมาตรฐาน : 125, 150, 185, 230 กรัม/ตารางเมตร

-   เกรด KJ กระดาษทำผิวกล่องชนิดใหม่ซึ่งพัฒนาขึ้นเพื่อรองรับกับความต้องการของลูกค้า
    โดยใช้มาตรฐานการผลิตจากประเทศญี่ปุ่น กระดาษเกรด KJ จะมีความแข็งแรงสูง
    และมีระดับความชื้นที่เหมาะสม มีสีธรรมชาติ สามารถนำไปใช้ทดแทนกระดาษเกรด KA ได้

    น้ำหนักมาตรฐาน : 125, 150, 185, 230 กรัม/ตารางเมตร

-   เกรด KP กระดาษทำผิวกล่องสีน้ำตาลอ่อนตามธรรมชาติของเยื่อกระดาษ
    คุณภาพรองจากเกรด KA เหมาะสำหรับกล่องที่ต้องการความแข็งแรงปานกลาง เช่น
    กล่องอาหารกระป๋อง กล่องน้ำอัดลม

    น้ำหนักมาตรฐาน : 125, 150, 185 กรัม/ตารางเมตร

    2) กระดาษคราฟท์สำหรับทำลอนลูกฟูก (Corrugating Medium)

-   เกรด CA กระดาษสำหรับทำลอนลูกฟูก มีคุณสมบัติที่สามารถรับน้ำหนักการเรียงซ้อนได้ดี
    สามารถดูดซึมกาวเพื่อให้ยึดติดกับกระดาษคราฟท์สำหรับทำผิวกล่อง ทำให้คงรูปอยู่ได้
    และทำให้กล่องบรรจุภัณฑ์มีความแข็งแรง รวมทั้งสามารถรับแรงกระแทกได้ดี

    น้ำหนักมาตรฐาน : 125, 150, 185 กรัม/ตารางเมตร

อุตสาหกรรมที่เกี่ยวข้อง : กล่องกระดาษลูกฟูก

ลูกค้าของบริษัทได้แก่ ผู้ผลิตกล่องกระดาษลูกฟูก
ซึ่งจะต้องนำกระดาษคราฟท์ที่บริษัทผลิตไปผ่านกระบวนการผลิตเพื่อทำเป็นกระดาษลูกฟูกเสียก่อน
จึงจะนำไปใช้ในการผลิตกล่องลูกฟูกได้ ในปัจจุบันกระดาษลูกฟูกที่ที่ใช้กันอยู่โดยโดยทั่วไปมีอยู่ 4
แบบ ได้แก่ กระดาษลูกฟูก 2 ชั้น (Single Face) กระดาษลูกฟูก 3 ชั้น (Single Wall)
กระดาษลูกฟูก 5 ชั้น (Double Wall) และ กระดาษลูกฟูก 7 ชั้น (Triple Wall)
แต่ละแบบมีความแข็งแรงต่างกันไป
ซึ่งโดยทั่วไปแล้วกระดาษลูกฟูกที่มีจำนวนชั้นมากกว่าจะมีความแข็งแรงสูงกว่า ดังนั้น
ในการผลิตกล่องเพื่อบรรจุสินค้าที่มีน้ำหนักมาก หรือ ต้องการความแข็งแรงของบรรจุภัณฑ์เป็นพิเศษ
ผู้ผลิตกล่องลูกฟูกจึงมักจะเลือกใช้ กระดาษลูกฟูก 5 ชั้น หรือ 7 ชั้น
เนื่องจากมีความแข็งแรงสูงกว่า

ทั้งนี้ กระดาษลูกฟูกแต่ละแบบจะมีลักษณะโครงสร้างเป็นชั้นของกระดาษลูกฟูก และลอนกระดาษลูกฟูก
สลับกันไป เช่น กระดาษลูกฟูก 3 ชั้น จะประกอบด้วย ลอนกระดาษลูกฟูก 1 ชั้น
พร้อมกระดาษปะหน้าทำผิวกล่อง ด้านใน และด้านนอก อีก 2 ชั้น รวมเป็น 3 ชั้น ดังรูปต่อไปนี้

ส่วนประกอบของกระดาษลูกฟูก 3 ชั้น

  --------------------- -------------------------------------------------
  กระดาษผิวกล่องชั้นนอก     []

  ลอนกระดาษลูกฟูก 1 ชั้น    

  กระดาษผิวกล่องชั้นใน      
  --------------------- -------------------------------------------------

ส่วนประกอบของกระดาษลูกฟูก 5 ชั้น

[]

3.2 การตลาดและภาวะการแข่งขัน

ภาพรวมของอุตสาหกรรมกระดาษของประเทศไทย

อุตสาหกรรมกระดาษจัดเป็นอุตสาหกรรมที่ต่อเนื่องมาจากอุตสาหกรรมเยื่อกระดาษ
เนื่องจากต้องใช้เยื่อกระดาษเป็นวัตถุดิบสำคัญในการผลิต นอกจากนี้
อุตสาหกรรมกระดาษยังเป็นอุตสาหกรรมพื้นฐานที่มีความสำคัญต่อการพัฒนาเศรษฐกิจทั้งภาคอุตสาหกรรมและภาคบริการซึ่งสามารถทดแทนการนำเข้าได้อย่างมาก
เนื่องจากผลิตภัณฑ์กระดาษจัดเป็นวัตถุดิบสำคัญของอุตสาหกรรมการพิมพ์และบรรจุภัณฑ์

ในปี 2547 ประเทศไทยมีกำลังการผลิตกระดาษรวมทั้งสิ้น 3.9 ล้านตัน
และมีปริมาณการบริโภคกระดาษรวมทั้งสิ้น 2.9 ล้านตัน
โดยกำลังการผลิตและปริมาณการบริโภคในปี 2547 เพิ่มขึ้นจากในปี 2546 ประมาณร้อยละ 7 ทั้งนี้
ปัจจัยสำคัญของการขยายตัวของกำลังการผลิตนั้น
เนื่องมาจากการขยายกำลังการผลิตของอุตสาหกรรมกระดาษคราฟท์เป็นหลัก
ส่วนสาเหตุสำคัญในการขยายตัวของปริมาณการบริโภคนั้น
เนื่องมาจากการที่ความต้องการบรรจุภัณฑ์กระดาษของประเทศมีการขยายตัว
ทำให้ปริมาณการบริโภคกระดาษคราฟท์มีการขยายตัวเพิ่มขึ้น นอกจากนี้
การขยายตัวของปริมาณการบริโภคกระดาษของประเทศนั้นยังมีผลมาจากความต้องการกระดาษสำหรับสื่อสิ่งพิมพ์เพื่อการพิมพ์และโฆษณา

ตารางแสดง สถิติกำลังการผลิต การผลิต อัตราการใช้กำลังการผลิต และการบริโภค
กระดาษประเภทต่างๆของประเทศไทย

+-------------+------+-----+-------+-----+-------+------+-----+-------+
| ประเภท      | กำ   |     | ก     |     | อัต    | การบ |     | ปริมาณ |
|             | ลังกา |     | ารผลิต |     | ราการ | ริโภค |     |       |
|             | รผลิต |     |       |     |       |      |     | กา    |
|             |      |     |       |     | ใ     |      |     | รบริโภ |
|             |      |     |       |     | ช้กำลัง |      |     | คต่อหัว |
|             |      |     |       |     |       |      |     |       |
|             |      |     |       |     | ก     |      |     |       |
|             |      |     |       |     | ารผลิต |      |     |       |
+-------------+------+-----+-------+-----+-------+------+-----+-------+
|             | ป    | ร้อ  | ปริมาณ | ร้อ  |       | ป    | ร้อ  |       |
|             | ริมาณ | ยละ |       | ยละ |       | ริมาณ | ยละ |       |
|             |      |     | (     |     |       |      |     |       |
|             | (พ   |     | พันตัน) |     |       | (พ   |     |       |
|             | ันตัน) |     |       |     |       | ันตัน) |     |       |
+-------------+------+-----+-------+-----+-------+------+-----+-------+
| กระดาษคราฟท์ | 2    | 60  | 2,142 | 60  | 90    | 1    | 58  | 26    |
|             | ,400 |     |       |     |       | ,700 |     |       |
+-------------+------+-----+-------+-----+-------+------+-----+-------+
| กร          | 1    | 27  | 962   | 27  | 90    | 705  | 24  | 11    |
| ะดาษพิมพ์เขียน | ,060 |     |       |     |       |      |     |       |
+-------------+------+-----+-------+-----+-------+------+-----+-------+
| กระดาษแข็ง   | 300  | 8   | 255   | 7   | 85    | 220  | 7   | 3     |
+-------------+------+-----+-------+-----+-------+------+-----+-------+
| กระ         | 125  | 3   | 131   | 4   | 96    | 266  | 9   | 5     |
| ดาษหนังสือพิมพ์ |      |     |       |     |       |      |     |       |
+-------------+------+-----+-------+-----+-------+------+-----+-------+
| กระดาษชำระ  | 96   | 2   | 79    | 2   | 90    | 54   | 2   | 1     |
+-------------+------+-----+-------+-----+-------+------+-----+-------+
| รวม         | 3    | 100 | 3,569 | 100 | -     | 2    | 100 | 46    |
|             | ,981 |     |       |     |       | ,945 |     |       |
+-------------+------+-----+-------+-----+-------+------+-----+-------+

ที่มา : สมาคมอุตสาหกรรมเยื่อและกระดาษไทย update: 18 กุมภาพันธ์ 2548

ตารางแสดงอัตราการบริโภคกระดาษของต่อประชากร 1 คน ของประเทศไทย (Per Capita
Consumption)

หน่วย : กิโลกรัม

  ------------ ------ ------ ------ ------ ------ ------ ------- ------- ------- -------
               2542   2543   2544   2545   2546   2547   2548*   2549*   2550*   2551*

  ปริมาณบริโภค   31     35     36     39     42     46     47      50      53      56
  ------------ ------ ------ ------ ------ ------ ------ ------- ------- ------- -------

ที่มา : สมาคมอุตสาหกรรมเยื่อและกระดาษไทย update: 18 กุมภาพันธ์ 2548

หมายเหตุ : *เป็นตัวเลขที่ประมาณขึ้นโดยสมาคมอุตสาหกรรมเยื่อและกระดาษไทย

ในการผลิตกระดาษคราฟท์วัตถุดิบสำคัญที่ใช้ ได้แก่ เยื่อกระดาษประเภทเยื่อใยยาว
เยื่อกระดาษประเภทเยื่อใยสั้น หรือ เศษกระดาษกล่องที่ใช้แล้ว น้ำใช้อุตสาหกรรม และ เชื้อเพลิง
อย่างไรก็ดี
กระบวนการผลิตของอุตสาหกรรมกระดาษคราฟท์นั้นไม่ได้พึ่งพิงอุตสาหกรรมเยื่อกระดาษภายในประเทศมากนัก
เนื่องจากเยื่อกระดาษที่ใช้ในการผลิตกระดาษคราฟท์ประเภทเยื่อใยยาวนั้น
เป็นวัตถุดิบที่ต้องสั่งซื้อจากต่างประเทศ เนื่องจากผู้ผลิตภายในประเทศไม่สามารถผลิตได้
เพราะประเทศไทยไม่มีแหล่งวัตถุดิบ
ส่วนวัตถุดิบประเภทเยื่อใยสั้นซึ่งเป็นเยื่อกระดาษที่ผู้ผลิตภายในประเทศสามารถผลิตได้นั้นสามารถทดแทนได้ด้วยวัตถุดิบอื่น
ได้แก่ เศษกระดาษกล่องที่ใช้แล้ว ดังนั้นการที่ผู้ผลิตกระดาษคราฟท์บางราย
มีโรงงานผลิตเยื่อกระดาษเป็นของตนเองนั้น
จึงไม่ได้เป็นการช่วยสนับสนุนความสามารถในการแข่งขันของธุรกิจกระดาษคราฟท์มากนัก

สำหรับวัตถุดิบประเภทเศษกระดาษกล่องที่ใช้แล้วนั้น
ส่วนมากผู้ผลิตนิยมนำเข้าจากต่างประเทศเนื่องจากเศษกระดาษกล่องที่ใช้แล้วภายในประเทศมีปริมาณที่ค่อนข้างจำกัด
เนื่องจากระบบการจัดเก็บภายในประเทศที่ยังไม่มีประสิทธิภาพมากนัก
และปริมาณการบริโภคกระดาษของประเทศไทยยังอยู่ในระดับที่ต่ำเมื่อเทียบกับประเทศอื่นๆ

นอกจากนี้ เนื่องจากผลิตภัณฑ์กระดาษคราฟท์ เป็นวัตถุดิบหลักในการผลิตบรรจุภัณฑ์ประเภท
กล่องกระดาษลอนลูกฟูก ดังนั้นอุปสงค์ที่มีต่อผลิตภัณฑ์กระดาษคราฟท์นั้น
จึงเป็นอุปสงค์ต่อเนื่องมาจากความต้องการผลิตภัณฑ์ประเภทกล่องกระดาษลอนลูกฟูก
ซึ่งแปรผันตามการขยายตัวของเศรษฐกิจและการค้าระหว่างประเทศ โดยในปัจจุบัน
ประเทศไทยมีทั้งการนำเข้าและส่งออกกระดาษคราฟท์ ทั้งนี้
สาเหตุหลักที่มีการนำเข้ากระดาษคราฟท์นั้น เนื่องมาจากยังมีกระดาษคราฟท์บางประเภท
ที่ผู้ผลิตภายในประเทศยังไม่สามารถผลิตได้ในระดับต้นทุนที่สามารถแข่งขันได้ในตลาดโลก
ผู้ผลิตกล่องกระดาษลูกฟูกบางรายซึ่งต้องการใช้กระดาษประเภทดังกล่าวจึงจำเป็นต้องสั่งซื้อกระดาษจากต่างประเทศ
สำหรับการส่งออกนั้น เนื่องจากการจำหน่ายผลิตภัณฑ์กระดาษคราฟท์ในตลาดต่างประเทศนั้น
โดยส่วนใหญ่จะได้ราคาค่อนข้างต่ำกว่าการจำหน่ายให้กับลูกค้าภายในประเทศ
ดังนั้นการส่งออกส่วนใหญ่ของผู้ผลิต
จะเป็นไปเพื่อเหตุผลในการระบายสินค้าและชดเชยกำลังการผลิตส่วนเกินเป็นหลัก

ภาวะอุตสาหกรรมกระดาษคราฟท์

สถิติปริมาณการบริโภค ปริมาณการนำเข้า ปริมาณการส่งออก ปริมาณการผลิต
และกำลังการผลิตกระดาษคราฟท์ของประเทศไทย

+--------+---------+---------+---------+---------+---------+---------+
|        |         |         |         |         |         | หน่วย :  |
|        |         |         |         |         |         | พันตัน    |
+========+=========+=========+=========+=========+=========+=========+
| ปี      | ปริม     | ป       | ป       | ปริมา    | กำล     | อัตรากา  |
|        | าณบริโภค | ริมาณการ | ริมาณการ | ณการผลิต | ังการผลิต | รใช้กำลัง |
|        |         |         |         |         |         |         |
|        |         | นำเข้า   | ส่งออก   | ภายใ    | ของผู้ผลิต | การผลิต  |
|        |         |         |         | นประเทศ |         | ของผู้ผลิต |
|        |         |         |         |         | ภายใ    |         |
|        |         |         |         |         | นประเทศ | ภายใ    |
|        |         |         |         |         |         | นประเทศ |
|        |         |         |         |         |         |         |
|        |         |         |         |         |         | (ร้อยละ) |
+--------+---------+---------+---------+---------+---------+---------+
| 2534   | 643     | 22      | 16      | 636     | 824     | 77.21   |
+--------+---------+---------+---------+---------+---------+---------+
| 2535   | 735     | 16      | 38      | 757     | 1,062   | 71.32   |
+--------+---------+---------+---------+---------+---------+---------+
| 2536   | 850     | 15      | 43      | 877     | 1,140   | 76.94   |
+--------+---------+---------+---------+---------+---------+---------+
| 2537   | 980     | 18      | 100     | 1,062   | 1,195   | 88.88   |
+--------+---------+---------+---------+---------+---------+---------+
| 2538   | 1,064   | 19      | 122     | 1,167   | 1,416   | 82.42   |
+--------+---------+---------+---------+---------+---------+---------+
| 2539   | 1,118   | 31      | 70      | 1,157   | 1,625   | 71.20   |
+--------+---------+---------+---------+---------+---------+---------+
| 2540   | 1,150   | 22      | 185     | 1,313   | 1,844   | 71.19   |
+--------+---------+---------+---------+---------+---------+---------+
| 2541   | 923     | 17      | 393     | 1,299   | 1,970   | 65.94   |
+--------+---------+---------+---------+---------+---------+---------+
| 2542   | 1,036   | 33      | 501     | 1,504   | 2,042   | 73.67   |
+--------+---------+---------+---------+---------+---------+---------+
| 2543   | 1,182   | 48      | 379     | 1,513   | 2,187   | 69.17   |
+--------+---------+---------+---------+---------+---------+---------+
| 2544   | 1,261   | 46      | 346     | 1,561   | 2,196   | 71.08   |
+--------+---------+---------+---------+---------+---------+---------+
| 2545   | 1,394   | 92      | 304     | 1,607   | 2,200   | 73.03   |
+--------+---------+---------+---------+---------+---------+---------+
| 2546   | 1,509   | 95      | 308     | 1,900   | 2,400   | 79.17   |
+--------+---------+---------+---------+---------+---------+---------+
| 2547   | 1,700   | 89      | 332     | 2,142   | 2,400   | 90      |
+--------+---------+---------+---------+---------+---------+---------+
| 2548*  | 1,736   | -       | -       | -       | 2800    | -       |
+--------+---------+---------+---------+---------+---------+---------+
| 2549*  | 1,862   | -       | -       | -       | 2,800   | -       |
+--------+---------+---------+---------+---------+---------+---------+
| 2550*  | 1,997   | -       | -       | -       | 2,800   | -       |
+--------+---------+---------+---------+---------+---------+---------+
| 2551*  | 2,142   | -       | -       | -       | 2,800   | -       |
+--------+---------+---------+---------+---------+---------+---------+

ที่มา สมาคมอุตสาหกรรมเยื่อและกระดาษไทย up date: 18 กุมภาพันธ์ 2548

หมายเหตุ * เป็นตัวเลขประมาณการ

ปริมาณการบริโภคกระดาษคราฟท์ของประเทศ

แนวโน้มการขยายตัวของปริมาณการบริโภคของกระดาษคราฟท์ในปี 2548 นั้น
สมาคมอุตสาหกรรมเยื่อและกระดาษไทยคาดการณ์ว่า จะขยายตัวในอัตราร้อยละ 6
คิดเป็นปริมาณการบริโภคกระดาษคราฟท์ โดยรวม 1.8 ล้านตัน อัตราการขยายตัวดังกล่าวนั้น
ต่ำกว่าอัตราการขยายตัวของปริมาณการบริโภคของกระดาษคราฟท์ในปี 2547
ซึ่งขยายตัวในอัตราร้อยละ 12 ทั้งนี้
การคาดการณ์เกี่ยวกับปัจจัยทางด้านการขยายตัวทางเศรษฐกิจและการค้าระหว่างประเทศ
โดยสำนักงานคณะกรรมการพัฒนาเศรษฐกิจและสังคมแห่งชาติ
มีการคาดการณ์ว่าเศรษฐกิจของประเทศตลอดปี 2548 จะขยายตัวในอัตราร้อยละ 5.5 - 6.5
ซึ่งต่ำกว่าอัตราการขยายตัวของเศรษฐกิจในปี 2547
ปัจจัยที่มีผลกระทบอันเนื่องจากราคาน้ำมันที่ปรับตัวสูงขึ้นอย่างมาก และการปรับอัตราดอกเบี้ย
และการชะลอตัวของเศรษฐกิจโลก

ปริมาณการผลิต และกำลังการผลิตของผู้ผลิตภายในประเทศ (พันตัน)

  ------------ -------------------- ------------------ --------------------
  ปี            Capacity             Utilization        Production

  2547         2,400                90 %               2,160

  2548         2,800                90 %               2,520
  ------------ -------------------- ------------------ --------------------

ในปี 2548 คาดว่าอัตราการขยายตัวของปริมาณการผลิต
และกำลังการผลิตของผู้ผลิตภายในประเทศ สูงกว่าอัตราการขยายตัวในปี 2547 ประมาณร้อยละ
16.7 หรือประมาณ 360,000 ตัน

ในปี 2548-2549 กำลังการผลิตกระดาษคราฟท์รวมของประเทศ คาดว่าจะเพิ่มขึ้นเนื่องจาก
มีผู้ผลิตกระดาษคราฟท์ จำนวน 2 ราย ได้แก่ บริษัท ปัญจพลไฟเบอร์คอนเทนเนอร์ จำกัด
และบริษัท อินเตอร์ แปซิฟิก เปเปอร์ จำกัด (ผู้ผลิตกระดาษคราฟท์รายใหม่)
ได้ขยายกำลังการผลิตเพิ่มขึ้นประมาณ 400,000 ตัน/ปี

การส่งออกกระดาษคราฟท์

ปริมาณการส่งออกผลิตภัณฑ์กระดาษคราฟท์ ในปี 2547 เพิ่มขึ้นเป็นร้อยละ 7.8 หรือ 0.24 ล้านตัน
เนื่องจากในประเทศจีนยังมีความต้องการบริโภคกระดาษอย่างต่อเนื่อง

2.  ภาวะการแข่งขัน

ในปี 2548-2549 ผู้ผลิตกระดาษคราฟท์จำนวน 2 ราย ได้แก่ บริษัท ปัญจพลไฟเบอร์คอนเทนเนอร์
จำกัด ได้ขยายกำลังการผลิตเพิ่มขึ้นประมาณ 300,000 ตัน/ปี และบริษัท อินเตอร์ แปซิฟิก
เปเปอร์ จำกัด ผู้ผลิตกระดาษคราฟท์รายใหม่ มีกำลังการผลิตประมาณ 100,000 ตัน/ปี
โดยคาดว่าการขยายตัวดังกล่าว
เป็นไปเพื่อรองรับความต้องการกระดาษคราฟท์ที่มีการขยายตัวเพิ่มขึ้น

รายชื่อคู่แข่งขันในตลาด และสัดส่วนกำลังการผลิตของคู่แข่งขันแต่ละราย
สามารถสรุปได้ดังตารางต่อไปนี้

+------------------------------------+------------+-------------------+
| รายชื่อ                              | กำลังการผลิต | ส                 |
|                                    |            | ัดส่วนของกำลังการผลิต |
|                                    | (ตัน/ปี)     |                   |
|                                    |            | (ร้อยละ)           |
+====================================+============+===================+
| บริษัท อุตสาหกรรมกระดาษคราฟท์ไทย จำกัด  | 550,000    | 19.64             |
+------------------------------------+------------+-------------------+
| บริษัท สยามคราฟท์อุตสาหกรรม จำกัด       | 300,000    | 10.71             |
+------------------------------------+------------+-------------------+
| บริษัท ปัญจพลเปเปอร์ อินดัสตรี จำกัด       | 300,000    | 10.71             |
+------------------------------------+------------+-------------------+
| บริษัท ปัญจพลไฟเบอร์คอนเทนเนอร์ จำกัด    | 600,000    | 21.43             |
|                                    |            |                   |
| (ขยายกำลังการผลิต 300,000 ตัน/ปี)      |            |                   |
+------------------------------------+------------+-------------------+
| บริษัท ไทยเคนเปเปอร์ จำกัด (มหาชน)     | 275,000    | 9.82              |
+------------------------------------+------------+-------------------+
| บริษัท เอเชียคราฟท์เปเปอร์ จำกัด         | 246,000    | 8.79              |
+------------------------------------+------------+-------------------+
| บริษัท ไทยเปเปอร์มิลล์ จำกัด             | 120,000    | 4.29              |
+------------------------------------+------------+-------------------+
| บริษัท ยูไนเต็ด เปเปอร์ จำกัด (มหาชน)    | 130,000    | 4.64              |
+------------------------------------+------------+-------------------+
| บริษัท มหาชัยคราฟท์เปเปอร์ จำกัด         | 90,000     | 3.21              |
+------------------------------------+------------+-------------------+
| บริษัท อินเตอร์ แปซิฟิก เปเปอร์ จำกัด (ปี   | 100,000    | 3.57              |
| 2549)                              |            |                   |
|                                    |            |                   |
| (ผู้ผลิตกระดาษคราฟท์รายใหม่)            |            |                   |
+------------------------------------+------------+-------------------+
| อื่น ๆ                               | 89,000     | 3.18              |
+------------------------------------+------------+-------------------+
| รวม                                | 2,800,000  | 100.00            |
+------------------------------------+------------+-------------------+

ที่มา : บริษัท ยูไนเต็ด เปเปอร์ จำกัด (มหาชน)

ทั้งนี้ ภาวะการแข่งขันในปี 2548
ยังมากขึ้นเนื่องจากการเพิ่มกำลังการผลิตของคู่แข่งทางภายในและต่างประเทศ
นอกจากนี้ประเทศไทยมีการประกาศลดอัตราภาษีนำเข้ากระดาษคราฟท์จากประเทศต่าง ๆ นอก
AFTA รวมถึงภาวะเศรษฐกิจที่ชะลอตัวเนื่องจากการปรับราคาน้ำมัน และดอกเบี้ย
ทำให้ภาวะการแข่งขันสูงขึ้น

3.2.3 นโยบายและลักษณะการตลาด

ปัจจัยที่ทำให้ประสบความสำเร็จ

1)  การควบคุมคุณภาพสินค้าและบริการให้มีมาตรฐานอย่างต่อเนื่อง

    บริษัทให้ความสำคัญกับการพัฒนาคุณภาพของผลิตภัณฑ์และบริการของบริษัทให้มีมาตรฐานอย่างต่อเนื่องโดยบริษัทได้นำระบบบริหารงานคุณภาพมาใช้ดำเนินงาน
    จนได้รับการรับรองระบบบริหารงานคุณภาพ ISO 9002 : 1994 และ ISO 9001 : 2000
    สำหรับการผลิตกระดาษผิวกล่องและกระดาษทำลอนลูกฟูกจากสถาบัน The United Kingdom
    Accreditation Services (UKAS)
    ซึ่งเป็นสถาบันรับรองมาตรฐานที่ได้รับการยอมรับจากนานาประเทศ
    ทั้งนี้การได้รับใบรับรองคุณภาพมาตรฐานจะนำมาซึ่งกลไกการพัฒนาระบบงานและระบบคุณภาพในการให้ผลิตและการให้บริการให้ได้มาตรฐานอย่างต่อเนื่อง

    2) มีผลิตภัณฑ์ที่มีคุณสมบัติและราคาที่หลากหลายสามารถตอบสนองความต้องการของลูกค้าได้ดี

    ปัจจุบัน บริษัทสามารถผลิตกระดาษคราฟท์ได้หลายเกรด ซึ่งมีคุณสมบัติและราคาที่แตกต่างกัน
    ทำให้ลูกค้าสามารถเลือกใช้สินค้าที่มีคุณภาพและราคาเหมาะสมกับความต้องการใช้งานที่แตกต่างกันได้

    3) การสร้างความสัมพันธ์ที่ดีกับลูกค้า

    พนักงานขายของบริษัทมีการติดต่อและออกเยี่ยมลูกค้าอย่างสม่ำเสมอ
    จึงมีโอกาสสร้างความสัมพันธ์ที่ดี
    ตลอดจนได้รับฟังความคิดเห็นของลูกค้าโดยตรงเกี่ยวกับคุณภาพของสินค้าและการให้บริการ
    ทำให้พนักงานขายของบริษัทมีความเข้าใจถึงความต้องการของลูกค้า
    นอกจากนี้พนักงานขายของบริษัทยังได้รับการอบรมให้มีความรู้เกี่ยวกับผลิตภัณฑ์กระดาษคราฟท์เป็นอย่างดี
    จึงสามารถให้คำแนะนำในการเลือกใช้ผลิตภัณฑ์ และคำแนะนำอื่นๆ ที่เป็นประโยชน์กับลูกค้าได้

กลุ่มลูกค้าเป้าหมายของบริษัท

ปี 2547 บริษัทมีลูกค้ารายใหญ่ ซึ่งได้แก่ลูกค้าที่มียอดซื้อเฉลี่ยต่อเดือนสูงกว่า 150 ตันขึ้นไป จำนวน
8 ราย โดยมีสัดส่วนยอดขายสำหรับลูกค้ากลุ่มดังกล่าว คิดเป็นร้อยละ 88
ของรายได้จากการขายรวมของบริษัท ทั้งนี้ ลูกค้ารายใหญ่จำนวน 8 รายที่กล่าวมาข้างต้นนั้น
ประกอบด้วยกลุ่มลูกค้าที่เป็นผู้ถือหุ้นรายใหญ่ของบริษัทจำนวน 3 ราย มีสัดส่วนยอดขาย
คิดเป็นร้อยละ 60 ของยอดขายรวมของบริษัท สำหรับลูกค้ารายใหญ่อื่นๆ ที่เหลืออีก 5 รายนั้น
มีสัดส่วนยอดขาย คิดเป็นร้อยละ 28 ของยอดขายรวมของบริษัท

กลยุทธ์ทางการตลาด

  นโยบายผลิตภัณฑ์

บริษัทเน้นการควบคุมคุณภาพของผลิตภัณฑ์กระดาษคราฟท์ของบริษัทให้ได้มาตรฐานตามที่กำหนดไว้อย่างต่อเนื่อง
และพัฒนาให้ประเภทของผลิตภัณฑ์กระดาษคราฟท์มีความหลากหลายเพื่อให้สามารถตอบสนองความต้องการของลูกค้าได้เป็นอย่างดี

นโยบายการกำหนดราคาสินค้า

เนื่องจากสภาพตลาดของอุตสาหกรรมกระดาษคราฟท์ในประเทศไทยในปัจจุบัน
เป็นตลาดประเภทมีผู้ขายน้อยรายแบบมีผู้นำตลาด
ซึ่งลักษณะการกำหนดราคาสินค้าของผู้ผลิตและจำหน่ายกระดาษคราฟท์ในตลาดจะถูกชี้นำโดยการกำหนดราคาของผู้ผลิตและจำหน่ายกระดาษคราฟท์ที่เป็นผู้นำตลาด
และในสถานการณ์ที่ต้นทุนวัตถุดิบที่ใช้ในการผลิตกระดาษคราฟท์เพิ่มสูงขึ้นนั้น
พบว่าผู้นำตลาดมีแนวโน้มที่จะขึ้นราคาสินค้าเพื่อชดเชยต้นทุนส่วนที่เพิ่มขึ้นบางส่วน

บริษัทกำหนดราคาผลิตภัณฑ์กระดาษคราฟท์โดยอ้างอิงกับราคาของบริษัทที่เป็นผู้นำตลาด
โดยกำหนดราคาของผลิตภัณฑ์ของบริษัทให้อยู่ในระดับที่ใกล้เคียงกับผู้นำตลาดหรือต่ำกว่าผู้นำตลาดเล็กน้อย
เพื่อให้สามารถแข่งขันได้ในตลาด

การจำหน่ายและช่องทางการจำหน่าย

บริษัทจำหน่ายสินค้าผ่านทางพนักงานขายของบริษัท ซึ่งจะเป็นผู้ติดต่อกับลูกค้าของบริษัทโดยตรง
ทั้งนี้บริษัทให้ความสำคัญต่อการพัฒนาและฝึกอบรมพนักงานขายของบริษัทให้มีความรู้เกี่ยวกับสินค้า
ตลอดจนเข้าใจถึงความต้องการของลูกค้า
เพื่อให้สามารถให้บริการที่สามารถตอบสนองความต้องการของลูกค้าได้เป็นอย่างดี
รวมทั้งสามารถให้ความช่วยเหลือและให้คำแนะนำที่ดีกับลูกค้าได้

3.3 การจัดหาผลิตภัณฑ์

1.  การผลิต

    บริษัทมีโรงงานผลิตกระดาษคราฟท์ตั้งอยู่ที่ 61 หมู่ 8 ตำบลวัดโบสถ์ อำเภอเมือง
    จังหวัดปราจีนบุรี 25000 โทรศัพท์ 037-287361-9 โทรสาร 037-287370
    มีเนื้อที่รวมประมาณ 300 ไร่ ปัจจุบันบริษัทมีสายการผลิตจำนวน
    1 สายการผลิต และมีกำลังการผลิตรวมประมาณ 100,000 ตันต่อปี
    โดยบริษัทมีอัตราการใช้กำลังการผลิต (Utilization Rate) เท่ากับร้อยละ 95
    ของกำลังการผลิตรวม โดยกำลังการผลิตส่วนที่เหลืออีกร้อยละ 5 ซึ่งยังไม่ได้ใช้นั้น
    เกิดจากการหยุดเดินเครื่องจักรตามแผนการบำรุงรักษาเครื่องจักร ซึ่งตามปกติ
    บริษัทจะมีการปิดการเดินเครื่องเพื่อบำรุงรักษาเครื่องจักร (Shut down maintenance)
    เป็นประจำทุกๆเดือน เดือนละ 2 ครั้ง ครั้งละไม่เกิน 24 ชั่วโมง
    โดยจะมีการกำหนดวันที่ที่จะทำการปิดการเดินเครื่องเพื่อบำรุงรักษาเครื่องจักรเป็นรายเดือน
    เนื่องจากต้องการให้กำหนดการดังกล่าวมีความสอดคล้องและเหมาะสมกับตารางการผลิตของบริษัทในแต่ละช่วงเวลา

    วัตถุดิบที่สำคัญสำหรับต่อการผลิตกระดาษคราฟท์ของบริษัทประกอบด้วย :

    1. เยื่อกระดาษใยยาว (Long-Fiber Pulp)

    เยื่อกระดาษใยยาวเป็นวัตถุดิบที่มีความสำคัญในการผลิต
    เนื่องจากเป็นองค์ประกอบส่วนที่เป็นโครงสร้างหลักของแผ่นกระดาษ
    เยื่อใยยาวนั้นไดมาจากไมเนื้อออน (Softwood) ซึ่งเปนไมที่ขึ้นบริเวณที่สูง
    อากาศเย็น โตชา ใบมีลักษณะแคบเรียวยาว เสนใยมีลักษณะหยาบ มีความแข็งแรงสูง
    ไมในกลุมนี้ไดแกสน (Pine) และ สปรูซ (Spruce) อย่างไรก็ตาม
    เนื่องจากในประเทศไทยไมมีแหลงวัตถุดิบประเภทไมเนื้อออน
    เนื่องจากภูมิประเทศและภูมิอากาศไมอํานวย
    จึงต้องมีการนำเข้าเยื่อกระดาษใยยาวจากต่างประเทศ ทั้งนี้
    ประเทศสำคัญที่เป็นแหล่งผลิตเยื่อกระดาษใยยาว ได้แก่ สหรัฐอเมริกา แคนาดา ฟินแลนด์
    และแอฟริกาใต้ เป็นต้น ปัจจุบันบริษัทจัดหาวัตถุดิบประเภทดังกล่าว
    โดยสั่งซื้อผ่านตัวแทนจำหน่ายภายในประเทศซึ่งมีจำนวนหลายราย
    ดังนั้นหากตัวแทนจำหน่ายรายใดไม่สามารถจัดหาเยื่อกระดาษใยยาวในจำนวนที่ต้องการให้ได้
    บริษัทก็สามารถเจรจาสั่งซื้อเยื่อกระดาษใยยาวจากตัวแทนจำหน่ายรายอื่น
    ทั้งภายในประเทศและต่างประเทศได้

    2. เศษกระดาษกล่องที่ใช้แล้ว (Waste Paper) / เยื่อกระดาษใยสั้น (Short-Fiber
    Pulp)

    เศษกระดาษกล่องที่ใช้แล้วสามารถหาได้ทั้งจากภายในประเทศและนำเข้าจากต่างประเทศโดยเฉพาะอย่างยิ่งประเทศที่พัฒนาแล้ว
    เนื่องจากมีอุปทานอยู่เป็นจำนวนมาก โดยส่วนใหญ่ประมาณร้อยละ 80 ของวัตถุดิบ
    ประเภทเศษกระดาษกล่องที่ใช้แล้วที่ใช้ในการผลิตทั้งหมดของบริษัท
    จะเป็นการนำเข้าเศษกระดาษกล่องที่ใช้แล้วจากต่างประเทศ ได้แก่ ญี่ปุ่น หรือ ยุโรป
    เนื่องจากสามารถจัดหาเศษกระดาษใช้แล้วได้ในปริมาณที่มากกว่าเพราะมีอัตราการบริโภคผลิตภัณฑ์กระดาษสูงกว่าประเทศไทยมาก
    และมีคุณภาพของเยื่อกระดาษที่ดีกว่า

    บริษัทคาดว่าในระยะยาวบริษัทจะไม่มีปัญหาในการจัดหาวัตถุดิบประเภทดังกล่าว
    แม้ว่าในปัจจุบัน
    บริษัทจะไม่ได้มีการทำสัญญาซื้อขายโดยตรงกับผู้จำหน่ายเศษกระดาษกล่องที่ใช้แล้วรายใดรายหนึ่ง
    เนื่องจากในปัจจุบัน มีผู้จำหน่ายเศษกระดาษกล่องที่ใช้แล้วอยู่เป็นจำนวนมาก
    และปริมาณการบริโภคกระดาษกล่องของโลกก็ยังอยู่ในระดับที่สูง
    อีกทั้งยังมีแนวโน้มที่จะเติบโตเพิ่มขึ้นในอนาคต
    การที่บริษัทไม่ได้มีทำสัญญาซื้อขายโดยตรงกับผู้จำหน่ายเศษกระดาษกล่องที่ใช้แล้วรายใดรายหนึ่งนั้น
    จึงทำให้บริษัทสามารถเลือกที่จะสั่งซื้อเศษกระดาษกล่องที่ใช้แล้วจากผู้จำหน่ายที่เสนอราคาและเงื่อนไขในการสั่งซื้อที่ดีที่สุดได้

    เยื่อกระดาษใยสั้น ใช้ประกอบกับวัตถุดิบประเภทเศษกระดาษกล่องที่ใช้แล้ว
    สามารถจัดหาได้จากผู้ผลิตภายในประเทศ ซึ่งมีอยู่หลายราย อย่างไรก็ดี
    ในกระบวนการผลิตของบริษัท มีการใช้วัตถุดิบชนิดนี้เป็นส่วนประกอบในสัดส่วนประมาณร้อยละ
    1-3 ของต้นทุนขายในแต่ละงวด

    3. น้ำใช้อุตสาหกรรม

    น้ำ ถือว่าเป็นส่วนประกอบที่สำคัญอย่างมากในการผลิตกระดาษคราฟท์
    เนื่องจากเป็นวัตถุดิบที่ต้องใช้เป็นส่วนประกอบในเกือบทุกๆ ขั้นตอนของกระบวนการผลิตทั้งหมด
    ทั้งนี้ ในระยะ 6-7 ปี ที่ผ่านมา
    บริษัทมีนโยบายในการนำน้ำที่ใช้แล้วมาผ่านการบำบัดเพื่อนำกลับมาใช้ใหม่
    ซึ่งปัจจุบันมาตรการดังกล่าวจะช่วยลดปริมาณการใช้น้ำต่อการผลิตกระดาษคราฟท์ 1
    ตันได้มากถึงร้อยละ 50-60 ของปริมาณการใช้น้ำทั้งหมด ปัจจุบัน
    บริษัทจัดหาน้ำใช้อุตสาหกรรมโดยสัญญามีอายุ 3 ปี
    เพื่อสั่งซื้อน้ำใช้อุตสาหกรรมทั้งหมดจากปราจีนแลนด์
    เนื่องจากบริษัทดังกล่าวมีแหล่งในการผลิตน้ำอยู่ใกล้กับโรงงานของบริษัท
    ทำให้สะดวกในการลำเลียงจัดส่งน้ำใช้อุตสาหกรรม
    และราคาที่ปราจีนแลนด์จำหน่ายน้ำใช้อุตสาหกรรมให้กับบริษัทนั้นจัดว่าต่ำกว่าราคาจำหน่ายน้ำใช้อุตสาหกรรมในท้องตลาด

    บริษัทคาดว่าในระยะยาวบริษัทจะไม่มีปัญหาในการจัดหาวัตถุดิบประเภทดังกล่าว
    เนื่องจากปราจีนแลนด์เป็นบริษัทที่มีกลุ่มผู้ถือหุ้นและผู้บริหารเป็นกลุ่มเดียวกันกับกลุ่มผู้ถือหุ้นและผู้บริหารของบริษัท
    และมีความสัมพันธ์อันดีกับบริษัทเนื่องจากดำเนินธุรกิจด้วยกันมาเป็นเวลานาน

    4. สารเคมี

    สารเคมี เช่น สารส้ม สารกันซึม สี และ แป้งมัน
    จะเป็นส่วนประกอบที่เสริมคุณสมบัติของกระดาษคราฟท์ให้เป็นไปตามคุณภาพที่กำหนด
    ซึ่งในกระบวนการผลิตกระดาษคราฟท์จะมีการใช้สารเคมีเหล่านี้เพียงเล็กน้อยเท่านั้น
    และสารเคมีเหล่านี้ก็สามารถจัดหาได้จากผู้จัดจำหน่ายซึ่งมีจำนวนมาก
    และสามารถจัดหาได้จากภายในประเทศเกือบทั้งหมด

    5. เชื้อเพลิง

    เชื้อเพลิงสำคัญที่ใช้ในการผลิต ได้แก่ ถ่านหินประเภทลิกไนต์ และ น้ำมันเตา
    โดยใช้ในสัดส่วนร้อยละ 70 และ ร้อยละ 30 ของเชื้อเพลิงที่ใช้ในการผลิตทั้งหมด
    เพื่อผลิตพลังงานความร้อนและผลิตไอน้ำของหม้อไอน้ำ (Boiler)
    วัตถุดิบเหล่านี้สามารถจัดหาได้ทั้งจากแหล่งภายในประเทศและต่างประเทศ ที่ผ่านมา
    บริษัทจัดซื้อถ่านหินลิกไนต์ จากผู้จำหน่ายภายในประเทศ
    และจากผู้จำหน่ายในภูมิภาคเอเชียตะวันออกเฉียงใต้ซึ่งมีอยู่หลายรายโดยเป็นการสั่งซื้อครั้งต่อครั้ง
    สำหรับน้ำมันเตานั้น บริษัทจัดซื้อจากผู้จำหน่ายภายในประเทศประมาณ 2-3 ราย
    โดยเป็นการสั่งซื้อครั้งต่อครั้ง

ทั้งนี้ ในปี 2545 - 2546 และ 2 ไตรมาสแรกของปี 2547 นั้น บริษัทมีค่าซื้อวัตถุดิบสำคัญ ได้แก่
ค่าเศษกระดาษกล่องที่ใช้แล้ว (ไม่รวมค่าเยื่อใยสั้น) คิดเป็นสัดส่วนประมาณร้อยละ 26-28 ร้อยละ
48-50 และ ร้อยละ 42-44 ของต้นทุนขายในแต่ละงวด ตามลำดับ และ
มีต้นทุนค่าเยื่อกระดาษใยยาว ในระหว่างปี 2545-2546 ประมาณร้อยละ 9-11 ของต้นทุนขาย
และเพิ่มเป็นประมาณร้อยละ 11-13 ของต้นทุนขาย ในช่วง 2 ไตรมาสแรกของปี 2547

อย่างไรก็ดี สัดส่วนต้นทุนค่าน้ำใช้อุตสาหกรรม ค่าเยื่อกระดาษใยสั้น ถ่านหิน น้ำมันเตา
และสารเคมี เทียบกับต้นทุนการผลิตทั้งหมดในระหว่างปี 2545 ถึง ไตรมาสที่ 2 ของปี 2547 นั้น
ไม่มีการเปลี่ยนแปลงมากนัก โดยต้นทุนค่าน้ำใช้อุตสาหกรรม อยู่ในระดับประมาณร้อยละ 1-2
ของต้นทุนขาย ต้นทุนค่าเยื่อกระดาษใยสั้น อยู่ในระดับประมาณร้อยละ 1-3 ของต้นทุนขาย และ
ต้นทุนค่าถ่านหิน น้ำมันเตา และสารเคมีอยู่ในอัตราที่ไม่สูงกว่าร้อยละ 10
ของต้นทุนการผลิตในแต่ละงวด

ผลกระทบต่อสิ่งแวดล้อม

บริษัทมีนโยบายให้พนักงานของบริษัททุกคนมีจิตสำนึกถึงความสำคัญของสิ่งแวดล้อม
และนำแนวคิดเกี่ยวกับการดูแลรักษาสิ่งแวดล้อมมาปรับปรุงและพัฒนางานของแต่ละหน่วยงานให้สอดคล้องกับแนวคิดดังกล่าว
รวมทั้งให้ความร่วมมือกับหน่วยงานภายใน หน่วยงานภายนอก รวมทั้งชุมชนที่โรงงานของบริษัทตั้งอยู่
ในการป้องกัน ติดตาม และตรวจสอบ
การจัดการด้านสิ่งแวดล้อมของบริษัทเพื่อไม่ให้เกิดปัญหาด้านสิ่งแวดล้อมต่างๆ เช่น น้ำทิ้ง ควัน ฝุ่น
เสียง กลิ่น และ กากของเสีย อันเนื่องมาจากกระบวนการผลิต
และการลำเลียงขนส่งวัตถุดิบและสินค้า โดย
บริษัทได้มีการประกาศนโยบายด้านสิ่งแวดล้อมของบริษัท ซึ่งให้ความสำคัญในเรื่องต่อไปนี้

1. ความสอดคล้องกับกฎหมาย และกฎระเบียบด้านสิ่งแวดล้อม

2. การตระหนักถึงความสำคัญของการใช้ทรัพยากรธรรมชาติ และผลกระทบต่อสิ่งแวดล้อม

3. มีการพัฒนาปรับปรุงอยู่เสมอ

4. มุ่งเน้นการลดอัตราการใช้พลังงานและทรัพยากร ในทุกกิจกรรมของบริษัท

5.
กระตุ้นปลูกจิตสำนึกพนักงานทุกคนให้มีความตระหนักถึงความสำคัญของสิ่งแวดล้อมและการแก้ปัญหาสิ่งแวดล้อม

นอกจากนี้ ในปัจจุบัน
บริษัทกำลังอยู่ในระหว่างการดำเนินการเพื่อได้รับการรับรองระบบการจัดการด้านสิ่งแวดล้อม ISO
14001 : 1996 ซึ่งในการดำเนินการดังกล่าวบริษัทได้มีการกำหนดโครงสร้าง
และอำนาจหน้าที่ความรับผิดชอบในการดูแลสิ่งแวดล้อมไว้อย่างชัดเจน
ตลอดจนมีการจัดทำและควบคุมเอกสารที่เกี่ยวข้องกับสิ่งแวดล้อม
ปรับปรุงแก้ไขและป้องกันข้อบกพร่อง
ตลอดจนดูแลและตรวจสอบการดำเนินงานด้านสิ่งแวดล้อมให้เป็นไปตามวัตถุประสงค์และเป้าหมายที่กำหนดไว้

ทั้งนี้ ในการดำเนินการที่ผ่านมา บริษัทได้ดำเนินการดูแลสิ่งแวดล้อมและควบคุมมลพิษที่อาจเกิดขึ้น

อย่างครบถ้วนตามระเบียบของกรมโรงงานอุตสาหกรรม กระทรวงอุตสาหกรรม
โดยบริษัทได้ส่งรายงานเอกสารวิเคราะห์น้ำเสีย
ตลอดจนเอกสารที่เกี่ยวข้องให้กับอุตสาหกรรมจังหวัดปราจีนบุรี เป็นประจำทุกเดือน และ
ส่งรายงานผลวิเคราะห์ปริมาณสารพิษรายเดือน ต่อกรมโรงงานอุตสาหกรรม กระทรวงอุตสาหกรรม
เป็นประจำทุก 3 เดือน นอกจากนี้ บริษัทยังมีการรายงานเรื่องระบบความปลอดภัยของหม้อน้ำ
(Boiler) และอุปกรณ์ที่เกี่ยวข้อง ต่อกรมโรงงานอุตสาหกรรม กระทรวงอุตสาหกรรม
เป็นประจำอย่างน้อยปีละ 1 ครั้ง ตลอดจนมีการขออนุญาตต่อกรมโรงงานอุตสาหกรรม
กระทรวงอุตสาหกรรม ในเรื่องที่กำหนดให้ต้องมีการขออนุญาต เช่น การนำสิ่งปฏิกูล หรือ
วัสดุที่ไม่ได้ใช้แล้วออกนอกบริเวณโรงงาน
การขอความเห็นชอบเกี่ยวกับการจัดการวัสดุเหลือใช้จากการผลิต เป็นต้น

3.4 งานที่ยังไม่ได้ส่งมอบ

  บริษัทอยู่ในระหว่างการดำเนินการก่อสร้างโรงไฟฟ้าพลังงานความร้อนร่วม
  ซึ่งเป็นโครงการที่มีมูลค่าสูงและยังไม่ได้มีการส่งมอบงานให้แล้วเสร็จ
  วัตถุประสงค์ของโครงการเพื่อผลิตไฟฟ้าสำหรับใช้ในกระบวนการผลิตกระดาษ
  ซึ่งมีกำลังการผลิตไฟฟ้ารวมประมาณ 7.5 เมกะวัตต์ และกำลังการผลิตไอน้ำ 70 ตันต่อชั่วโมง

  มูลค่าของโครงการ ณ วันที่ 31 ธันวาคม 2547 เท่ากับ 260.90 ล้านบาทตามรายงานงบดุล
  ความคืบหน้าของโครงการ ณ วันที่ 31 ธันวาคม 2547
  คือบริษัทกำลังดำเนินการสร้างฐานรากของอาคารโรงปั่นไฟ
  โดยในด้านเครื่องจักรนั้นบริษัทได้เตรียมพร้อมไว้เพื่อรอการติดตั้งเรียบร้อยแล้ว
  ซึ่งการดำเนินการก่อสร้างและการซื้อเครื่องจักรเพื่อเตรียมพร้อมสำหรับดำเนินการนั้นเป็นไปตามแผนที่วางไว้
  ทั้งนี้
  บริษัทคาดว่าการก่อสร้างรวมทั้งการติดตั้งเครื่องจักรจะแล้วเสร็จและดำเนินการได้ภายในสิ้นเดือนเมษายน
  2548